Anlegget til 212 millioner kroner huser også kontorer for idrettsorganisasjoner, forretningslokaler, kafeteria og restaurant. Stadionet ble offisielt innviet av daværende statsminister Kjell Magne Bondevik den 18. april 1998, da Molde slo Lillestrøm 4–0. 13 010 tilskuere var til stede på åpningskampen, hvor det første målet var et selvmål av Lillestrøms Tommy Berntsen. Banen har vært åsted for to A-landskamper: Norge–Saudi-Arabia (6–0) i 1998 og Norge–Skottland (0–1) i 2013.